Kopeerisin siia oma kommentaari Kessupsile, et mitte sedasama kordama hakata.  Nonii! Läks ikkagi korda. Ilves sai presidendiks valitud!! Meil korraldas mu naine täna hommikul küsitluse. Kolm varianti: Ilves, Rüütel, või president jääb tühjade sedelite tõttu  valimata. Osavõtjaid oli neli inimest - abikaasa, mina, tütar ja tütre sõbranna, kes meil külas oli. Ennustused jagunesid: Ilves - 2 häält, abikaasa ja tütar; Jääb valimata - 2 häält, mina ja tütre sõbranna. Mul on siiralt hea meel, et ma seekord eksisin. Võib ju küll arvata, et Villu ja Edgar apelleerivad kohtusse, aga ma ei usu, et kohus neile õiguse annab. Jah, aga Eestis on muidugi kõik võimalik? Ei, ma siiski ei usu!!